Rossiyada og'ir ahvolda qolgan o'zbekistonlik erkak vatanga qaytarildi

Rossiyaning Nyagan shahrida salomatligi yomonlashib, og'ir ahvolda qolgan o'zbekistonlik erkak vatanga qaytarildi. Bu haqda Tashqi mehnat migratsiyasi agentligi axborot xizmati xabar berdi.
Ma'lum bo'lishicha, vaqtinchalik mehnat faoliyatini amalga oshirayotgan Sh.x. ismli erkak salomatligi yomonlashib, mablag'siz qolgan.U Tashqi mehnat migratsiyasi agentligining Ekaterinburg shahridagi vakolatxonasiga yordam so'rab, murojaat qilgan.
Fuqaroning fevral oyidan buyon Nyagan shahridagi yog'ochni qayta ishlash korxonasida ishlayotgani, ishlash jarayonida salomatligi yomonlashgani aniqlangan. Unga Rossiyadagi o'zbek faollari hamda vakolatxona tomonidan yordam ko'rsatilgan.
Avvalroq Rossiyada og'ir ahvolda qolgan o'zbekistonliklar vatanga qaytarilgandi. Ular mamlakatda salomatligi yomonlashib, qiyin ahvolda bo'lgan.